सिटीको कीर्तिमान १३ औं जित 
म्यानचेस्टर सिटीले आइतबार राति इंग्लिस फुटबलको माथिल्लो डिभिजनमा लगातार १३ जितको कीर्तिमान बराबरी गरेको छ । उसले एक गोलले पछाडि रहेको स्थिति उल्टाएर प्रिमियर लिगमा वेस्ट ह्यामलाई २–१ ले हराएको हो । 
लन्डन — म्यानचेस्टर सिटीले आइतबार राति इंग्लिस फुटबलको माथिल्लो डिभिजनमा लगातार १३ जितको कीर्तिमान बराबरी गरेको छ । उसले एक गोलले पछाडि रहेको स्थिति उल्टाएर प्रिमियर लिगमा वेस्ट ह्यामलाई २–१ ले हराएको हो ।  इतिहाडमा भएको खेलमा वेस्ट ह्यामले एन्जेलो ओगबोनाको गोलले अग्रता लिएको थियो । लगतै निकोलस ओटामेन्डीले गोल गर्दै खेल बराबरीमा ल्याए । डेविड सिल्भाले खेल सकिन सात मिनेट अगाडि निर्णायक गोल गरे । यस जितपछि पेप ग्वार्डिओलाको सिटीले लिग तालिकामा आठ अंकको अग्रता कायम राख्यो । उसको ४३ अंक छ । म्यानचेस्टर युनाइटेड ३५ अंकमा दोस्रोमा छ र आउने आइतबार ओल्ड ट्रायफोर्डमा यिनै दुई टिम भिड्दै छन् । इंग्लिस फुटबलको माथिल्लो डिभिजनमा लगातार १३ जितको कीर्तिमान सन्डरल्यान्ड एन्ड प्रेस्टन (१८९१–९२), आर्सनल (२००१–०२) र चेल्सी (२०१६–१७) को नाममा पनि छ । 